open-index/open-wikipedia-markdown huggingface dataset:
Sami

: *Hierdie artikel handel oor die etniese groep. Vir die taal, sien Samies.*

duimnael|links|Tuisland van die Sami
Die **Sami** (Samies: *sámi*, *saami*) is 'n Fins-Oegriese etniese groep inheems aan Sápmi wat vandag groot dele van Noorweë en Swede, die noordelike dele van Finland en die Moermansk-oblast van Rusland insluit. Die Sami se voorouerlande is nie goed gedefinieer nie. Hul tradisionele tale is die Sami-tale en word as 'n tak van die Oeraliese taalfamilie geklassifiseer.

Tradisioneel het die Sami 'n verskeidenheid aan lewenstande, insluitende kusvisvang, bontvangs en skapeherders, nagestreef. Hul bekendste lewensmiddele is semi-nomadiese rendierherders. Tans is ongeveer 10% van die Sami betrokke by rendierherders, wat hulle met vleis, pels en vervoer voorsien. 2&nbsp;800 Sami is aktief betrokke by voltydse werk. Vir tradisionele, omgewings-, kulturele en politieke redes is reindeerherding in sommige streke van die Nordiese lande wettiglik vir net Sami-mense voorbehou.

## Verwysings 
## Eksterne skakels 
*
Sharjah

**Sharjah** (Arabies: ٱلشَّارقَة, *aš-Šāriqah*) is die hoofstad en grootste stad van die emiraat Sharjah van die Verenigde Arabiese Emirate aan die Persiese Golf. Met 'n bevolking van sowat 1&nbsp;400&nbsp;000 in 2015 is dit ook die derde grootste en derde mees bevolkte stad van dié land ná Doebai en Aboe Dhabi.

duimnael|links|Luglyn van die stad
Die emiraat deel wetlike, politieke, militêre en ekonomiese funksies met die ander emirate van die VAE binne 'n federale raamwerk, hoewel elke emiraat jurisdiksie het oor sommige funksies soos siviele wetstoepassing en voorsiening en instandhouding van plaaslike fasiliteite. Sharjah word sedert die 18de eeu deur die Al Qasimi-dinastie regeer.

Die stad is 'n sentrum vir kultuur en nywerheid, en dra op sy eie 7,4% van die BBP van die Verenigde Arabiese Emirate by. Die stad beslaan 'n benaderde oppervlakte van 235 km² en het 'n bevolking van meer as 800&nbsp;000 (2008).

Die verkoop of verbruik van alkoholiese drank is verbode in die emiraat Sharjah sonder die besit van 'n alkohollisensie en alkohol word nie in Sharjah-hotelle, restaurante of ander afsetpunte bedien nie weens die Moslem-meerderheid in die area. Dit het Sharjah gehelp om die aantal Islamitiese toeriste wat die land besoek, te verhoog. Sharjah is amptelik aangewys as 'n Wêreldgesondheidsorganisasie-gesonde stad. Die 2016-uitgawe van QS Best Student Cities het Sharjah as die 68ste beste stad ter wêreld gelys om 'n universiteitstudent in te wees. Sharjah word beskou as die kulturele hoofstad van die VAE, en was die Islamitiese kultuurhoofstad in 2014. Sharjah is deur Unesco as Wêreldboekhoofstad vir 2019 aangewys.

Sharjah is per lug verbind aan die buiteland met die Sharjah Internasionale Lughawe. Sharjah was een van die gasheerstede tydens beide die T20I-wêreldbeker 2021 en die T20I-vrouewêreldbeker 2024.

## Verwysings 
## Eksterne skakels 
*  
*   Amptelike webwerf
Straat van Florida

Die **Straat van Florida** (Engels: *Straits of Florida*; Spaans: *Estrecho de Florida*) is 'n seestraat wat die Golf van Meksiko in die weste met die Atlantiese Oseaan in die ooste verbind en Florida in die noorde van Kuba in die suide skei. Aangrensende lande is die Verenigde State in die noorde asook Kuba in die suide en Bahamas in die ooste. Die seestraat se nouste punt is sowat 150&nbsp;km wyd en dit is tot sowat 1&nbsp;800&nbsp;m diep.

## Eksterne skakels 
*
Straat van Yucatán

Die **Straat van Yucatán** (Spaans: *Canal de Yucatán*) is 'n seestraat wat die Golf van Meksiko in die noorde met die Karibiese See in die suide verbind en die Yucatán-skiereiland in die weste van Kuba in die ooste skei. Aangrensende lande is Meksiko in die weste en Kuba in die ooste. Die seestraat se nouste punt is sowat 217&nbsp;km wyd en dit is tot sowat 2&nbsp;800&nbsp;m diep.

## Eksterne skakels 
*
Taif

**Taif** (Arabies: الطائف‎; ''aṭ-Ṭā'if'') is 'n stad in die Mekka-provinsie van westelike Saoedi-Arabië. Die stad het 'n bevolking van sowat 1&nbsp;281&nbsp;613 in 2010–2011 gehad. Die stadsentrum is bekend vir sy druiwe, granaatjie, vye, rose en heuning. Taif is sowat 70&nbsp;km suidoos van Mekka geleë.

## Eksterne skakels 
*
Wolof

: *Hierdie artikel handel oor die taal. Vir die etniese groep, sien Wolof (volk).*

**Wolof** is 'n Niger-Kongo-taal in Wes-Afrika wat deur sowat 5,3 miljoen mense gepraat word. Dit word deur die Wolof-volk gepraat en is die belangrikste taal in Senegal, nog voor die amptelike taal Frans. Wolof is een van die nasionale tale van dié land. Daarbenewens word Wolof in die aangrensende lande Gambië en Mauritanië gepraat.

duimnael|links|Kaart van Europa met landsname in Wolof
duimnael|links|'n Vrou uit Senegal gee 'n voorbeeld van Wolof
Wolof is die naaste verwant aan Fula en Serer. Afhangende van die gebied word Wolof met die Arabiese of die Latynse alfabet geskryf. Wolof vorm saam met ander tale die grondslag waaruit Haïtiaanse Kreools ontwikkel het.

## Verwysings 
## Eksterne skakels 
*
Campbell-gronde

Die **Campbell-gronde** in Griekwaland-Wes was een van die gebiede waaroor daar ‘n dispuut oor eiendomsreg bestaan het na die ontdekking van diamante langs die Vaalrivier en die Hartsrivier. Hierdie twis staan in die geskiedenis bekend as die Diamantveldkwessie.

## Ligging 
Die oostelike grens word gevorm deur die Hartsrivier vanaf 'n punt net suid van Taung in Noordwes suidwaarts en na die samevloeiing met die Vaalrivier langs die Vaal tot by Koukonopsdrif net wes van Douglas. Van daar in 'n reguit lyn noordweswaarts na 'n lyn ongeveer van wes na oos net suid van Kuruman verby tot weer by die punt suid van Taung. Hierdie streek is dus wigvormig met die skerp punt by Douglas. In die gebied lê die dorpe Daniëlskuil, Boetsap, Campbell, Delportshoop en Kathu.

## Geskiedenis 
Cornelius Kok II het tot sy dood in 1857 oor die Campbell-gronde regeer. Daarna is dit aan sy broerskind Adam Kok III van Philippolis oorgedra. In 1861 het Adam Kok III die gebied aan die Republiek van die Oranje-Vrystaat verkoop. Nadat daar diamante in die vallei van die Vaalrivier ontdek is, is die ondergeskikte Griekwa-kaptein Nicolaas Waterboer deur David Arnot, ‘n prokureur van Colesberg, opgesweep om onder andere aanspraak te maak op die Campbell-gronde. Die Vrystaat het die eis betwis, want met die Bloemfontein-konvensie van 1854 is die gebied by die OVS ingesluit en boonop nog het die republiek in 1861 al Adam Kok se grond by hom gekoop. Arnot verwys daarna die hele geskil oor die eiendomsreg oor verskeie diamantgebiede vir arbitrasie. Keate, die luitenant-goewerneur van Natal, is as arbiter aangestel en ken toe in sy berugte Keate-uitspraak o.a. die Campbell-gronde aan Nicolaas Waterboer toe. Daarna lyf die Kaapkolonie die hele gebied in onder die naam Griekwaland-Wes. Later het ‘n spesiale hof onder regter Andries Stockenström bepaal dat Waterboer geen reg op die gebied gehad het nie en dat die Britse regering 'n beduidende skadevergoeding aan die Oranje-Vrystaat moet betaal.

## Lees ook 
*Lys van streeksname in Suid-Afrika

## Bibliografie 
*Stockenström, Eric: Historiese atlas van Suid-Afrika. Stellenbosch: Pro Ecclesia-Drukkery, 1928.
*Theal, George McC.: History of South Africa since September 1795. op internet
Karel II die Kale

duimnael|Karel die Kale

**Karel die Kale** (* 13 Junie 823 in Frankfurt am Main – † 6 Oktober 877 in Avrieux naby Modane), (Duits: Karl der Kahle, Frans: Charles II dit le Chauve, Engels: Charles the Bald), stam uit die Karolingers. Hy was van 843 – 877 koning van die Wes-Frankiese Ryk en van 875 tot 877 koning van Italië asook die keiser daarvan.

Na die dood van hul neef Lotarius ll in 870 verdeel Karel die Kale en sy broer Lodewyk die Duitser die gebied Lotaringe wat aan Lotarius II behoort het. Hulle doen dit met die verdrag van Meerssen wat ná die dood van keiser Lodewyk II van Italië plaasvind. 

In 875 verkry Karel ook die Frankiese gebiede in Italië en die keisertitel. In 877 besluit hy om 'n veldtog teen die Moslems in Italië te voer, maar sterf daar op 6 Oktober. Karel die Kale word in die Wes-Frankiese Ryk deur Lodewyk II, "die Stamelaar", opgevolg.

## Gesin 
Karel het twee keer getrou en in totaal veertien kinders gehad. Sy eerste vrou was Ermentrude van Orleans, die dogter van Odo I van Orleans. Sy is op 27 September 830 gebore en was net twaalf jaar oud toe sy met Karel getrou het. Sy sterf op 6 Oktober 869. Hulle het die volgende nege kinders gehad:
#Judith  * Oktober 844 - † April 879;  sy trou met 1) Ethelwulf van Wessex, 2) Ethelbald van Wessex 3) Boudewyn I van Vlaandere
#Lodewyk "die Stamelaar" 846 - †879
#Karel "die Kind" 847 - †866
#Lotarius 848 -†865
#Karloman 849 - †876
#Rotrud 852 - †912 -- in die klooster van St. Radegunde
#Ermentrude 854 - †877 -- in die klooster van Hasnon
#Hildegard 856 (sterf jonk)
#Gisela 857 -†874

In 870 trou Karel met Richilde van Provence en die volgende vyf kinders word uit die huwelik gebore:
#Rothilde 871 -†929; getrou met Hugo, die graaf van Bourges en later met Roger, die graaf van Maien
#Drogo 872 -†873
#Pepyn 873 - †874
#'n Baba wat in 875 sterf
#Karel 876 - †877

## Verwysings
Lodewyk II van Italië

**Lodewyk II van Italië** (* 825; † 12 Augustus 875 naby Brescia) stam uit die Karolingers. Hy was vanaf 839/840 koning van Italië , koning van die Langobarde vanaf 844, vanaf 850 medekeiser en vanaf 855 keiser.

## Koning van Italië 
In 844 stuur sy pa Lotarius I hom na Italie om daar meer grip op die situasie te kry. Hulle wil nie dat die pous sonder toestemming van die Franke iemand wy nie. Lodewyk plunder heelparty landgoedere in die pouselike gebied, maar kom tot ooreenstemming met die pous. Hy word selfs deur hom tot koning van Italië gesalf. Die rede hiervoor is dat die land deur die Sarasene bedreig en geplunder word. Bari het in 843 reeds in hulle hande geval en sal tot 871 'n emiraat bly. Talle edele in die suide is bereid om die emir se bondgenote te word en in 846 vaar 'n Saraseense vloot op die Tiber en plunder kerke soos die St. Pieter wat buite Rome se mure lê en nog van Aurelianus stam. Lodewyk II probeer om hulle te agtervolg maar word naby Gaeta verslaan. Lotarius stuur hulp na sy seun en na pous Leo IV. Hulle bou skielik 'n nuwe stadsmuur. In 849 kom die Sarasene terug, maar hulle word deur 'n pouselike vloot naby Ostia verslaan. Die volgende jaar word Lodewyk deur pous Leo IV tot (mede)keiser gekroon.

## Deling van Prüm 
duimnael|Die verdeling van Prüm (855); pienk: Lodewyk se ryk
In 855 word sy pa siek, abdikeer en verdeel sy ryk onder sy drie seuns. Hij word monnik in Prüm, maar ses dae later sterf hy. Lodewyk word erken as die enigste keiser, maar dit beteken min, omdat die ryk nou in vyf stukke gedeel is. Die ander dele word deur sy twee ooms en sy twee jonger broers geregeer. Lodewyk is eintlik nie meer as koning van (noord-)Italië nie.

## Verwysings
Lys van lugvaartuie van die Suid-Afrikaanse Lugmag

regs|200x200px
Die volgende is 'n **lys van die huidige en historiese lugvaartuie van die Suid-Afrikaanse lugmag**.

## Huidige lugvaartuie 
## Historiese lugvaartuie 
Lugvaartuie nie meer in diens.

## Notas 
## Verwysings
Horst Seehofer

alt=Horst Seehofer|duimnael|Horst Seehofer
**Horst Lorenz Seehofer** (gebore 4 Julie 1949) is 'n Duitse politikus en voorsitter van die Christelik Sosiale Unie (CSU) in Beiere. Vanaf 2008 tot 2018 was hy Ministerpresident van Beiere en vanaf 2018 tot 2021 het hy as die federale Minister van Binnelandse Sake gedien.

|-

|-

|-

|-

|-

|-
Ludwigsburg, Duitsland

**Ludwigsburg** is 'n stad in Baden-Württemberg in die suide van Duitsland met 'n bevolking van 92&nbsp;858 op 31 Desember 2024 en 'n oppervlakte van 43,34&nbsp;km². Die stad is 12&nbsp;km noord van Stuttgart langs die Neckarrivier geleë. Ludwigsburg is in 1704 deur hertog Eberhard Ludwig gestig.

Ludwigsburg is die hoofstad van die Ludwigsburg-distrik. Hertog Eberhard Ludwig het sy paleis hier laat bou. Die stad het daarna rondom die kasteel ontstaan en sy stadsregte in 1718 ontvang. Die stad staan bekend vir sy paleis, die omliggende tuine en lane. In vergelyking met ander Duitse stede het die stad relatief ongeskonde gebly tydens die Tweede Wêreldoorlog.

In 1962 het Konrad Adenauer, die destydse kanselier van Wes-Duitsland, en Charles de Gaulle, die destydse president van Frankryk, in Ludwigsburg ontmoet as deel van die naoorlogse Frans-Duitse vriendskap. Ná 'n eeu se oorloë tussen dié twee lande het hulle besin oor die feit dat die verhoudings tussen die twee lande nou goed was.

## Galery 

Ludwigsburg-Schloss-01-2009-gje.jpg
Ludwigsburg-Schloss-36-2009-gje.jpg
Ludwigsburg-Schloss-60-Zimmerflucht-2009-gje.jpg
Ludwigsburg-Schlossgarten-02-2006-gje.jpg
Ludwigsburg-Schlossgarten-Kuerbisfest-08-2014-gje.jpg
Ludwigsburg-Schloss Favorite-04-2009-gje.jpg
Ludwigsburg-Monrepos-Park-02-Allee-2009-gje.jpg
Ludwigsburg-Schloss Monrepos-10-Kirchenruine-2009-gje.jpg

## Verwysings 
## Eksterne skakels 
*  
*  Amptelike webwerf
Blou Curaçao

duimnael|Curaçao is geen beskermde drank van 'n spesifieke geografiese oorsprong nie. So val 'n reeks lemoenlikeure, wat dwarsoor die wêreld gedistilleer word, in hierdie kategorie

**Blou Curaçao** [kyʀaˈsaːo], soms ook **Triple Sec** genoem, is 'n sambreelterm vir 'n reeks likeure met lemoensmaak wat 'n blou kleurstof (E131 of E133) bevat. Die naam is ontleen aan die Nederlandse eiland Curaçao, geleë in die Karibiese See langs die kus van Venezuela, waar die alkoholiese drank vir die eerste keer gestook is. Oorspronklik is die skille van laraha, 'n bitterlemoensoort wat inheems is aan die eiland, gebruik om aan Blou Curaçao sy kenmerkende lemoensmaak te gee. Die term *Triple Sec* verwys na likeure met 'n hoër alkoholgehalte.

Die distilleerdery *Senior & Co.* op Curaçao maak aanspraak daarop dat dit Blou Curaçao volgens die oorspronklike resep van 1896 in 'n historiese koperstookketel distilleer.

Blou  Curaçao is - saam met wit rum, pynappelsap en *Cream of Coconut* - een van die bestanddele van *Blue Hawaii*, 'n gewilde tiki-styl-skemerkelkie.

## Lees ook 
*Van der Hum

## Verwysings
Arnolf van Karintië

duimnael|Keiser Arnolf
**Arnolf van Karintië** (ook: *Arnulf, Arnold*) omtrents 850 - 8 Desember 899, Regensburg) was 'n Karolinger. Hy was vanaf 887 koning van die Oos-Frankiese Ryk en van 896-899 keiser.

Arnolf se voorganger Karel III die Dikke het kort die drie dele van die Frankiese Ryk verenig en die hele ryk van Karel die Grote onder sy bewind gebring. Karel het egter aan epilepsie gely en die Wikings het sy ryk onveilig gemaak. Arnolf het dit gebruik om met hulp van Beiere, Franke, Sakse, Turinge en Alemanne self koning te word. Arnolf het hom beperk tot die Oos-Frankiese Ryk en na Karel se dood het die ryk opnuut uitmekaar geval. Vanaf 888 het Arnulf sy mag ook oor Italie en Lotaringe uitgebrei. 

Die Wikings word deur hom in die Slag aan die Dyle naby Leuven in 891 verslaan en dit beteken die einde van hulle invalle in die Oost-Frankiese Ryk. Die rus wat dit in die noorde skep help die Liudolfinge om in mag en aansien te styg en hulle sal 'n paar dekades later keiser word.

Die Hongare word in hierdie tyd 'n steeds groter bedreiging van die Oos-Frankiese Ryk. Arnolf sluit 'n bondgenootskap met hulle teen die Morawiese vorste. Later verwyt geskiedkundiges hom dat hy hiermee vir die Hongare die deur opgemaak het, maar in sy tyd was hulle nog nie 'n bedreiging nie.

## Verwysings
Nassim Nicholas Taleb

**Nassim Nicholas Taleb** (Amioun, 1960; Arabies: نسيمنيقولانجيبطالب; alternatiewe spellings van voornaam: Nessim of Nissim) is 'n Libanees-Amerikaanse outeur, geleerde, statistikus, voormalige derivaat-handelaar en risiko-ontleder. Taleb is 'n skrywer en is professor aan verskeie universiteite en sedert September 2008 as besonderse professor in risiko-ingenieurswese aan die New York-universiteit se Tandonskool vir Ingenieurswese. Hy was mede-redakteur van die akademiese tydskrif *Risk and Decision Analysis* sedert September 2014. Sy 2007 boek *The Black Swan* is in 'n resensie deur *The Sunday Times* beskryf as een van die twaalf mees invloedryke boeke sedert die Tweede Wêreldoorlog.

## Vakgebied
Sy werk fokus op probleme van willekeurigheid, waarskynlikheid en onsekerheid. Hy is ook 'n praktisyn van wiskundige finansies, 'n verskansingsfondsbestuurder, en 'n derivaathandelaar, en is tans wetenskaplike adviseur by Universa Investments.

Hy het kritiek gelewer op die risikobestuursmetodes wat deur die finansiesbedryf toegepas is. Hy het ook gewaarsku oor opvolgende finansiële krisisse wat voordeel trek uit die finansiële krisis van die laat 2000's. Hy bepleit 'n sogenaamde "swartswaan-robuuste" samelewing, wat naamlik 'n samelewing is wat onverwagse, onvoorspelbare gebeure kan weerstaan. Hy stel antifragiliteit in stelsels voor, wat naamlik 'n vermoë is om voordeel te trek uit 'n bepaalde klas willekeurige gebeurtenisse, foute en onbestendigheid sowel as 'konvekse aanpassings' as 'n metode van wetenskaplike ontdekking, waardeur gedesentraliseerde eksperimentering beter as direkte navorsing sal presteer.

## Lewensloop 
Taleb het in Amioun grootgeword in die Libanese Levant as seun in 'n politieke prominente familie met Grieks-Ortodokse agtergrond. Gedurende die Libanese Burgeroorlog in 1975 verloor die familie hulle rykdom. Taleb het sy opleiding voortgesit in Parys en in die Verenigde State waar hy 'n MBA by die Wharton School van die Universiteit van Pennsylvanië behaal. Sy loopbaan het onder andere posisies by die handelsafdelings van UBS, Credit Suisse, BNP Paribas en Banque Indosuez ingesluit. Hy was betrokke by derivatehandel op die gebied van sowel rentedraende bates as aandele. Ten slotte was hy ’n onafhanklike makelaar by die opsiebeurs van Chicago.

## Werke 
* (2001/2005) *Fooled by Randomness: The Hidden Role of Chance in Life and in the Markets*, Random House, New York. .
* (2007) *The Black Swan: The Impact of the Highly Improbable*, Random House, New York. .
* (2012) *Antifragile: Things That Gain from Disorder,* Random House, New York. .
* (2018) *Skin in the Game*, Random House, New York. .

## Bron 
* Hierdie artikel is uit die Nederlandse en Engelse Wikipedias vertaal

## Verwysings
Slag aan die Dyle

Die **slag aan die Dyle** het in 891 naby Leuven plaasgevind. Die gebeurtenis is in die kroniek van Regino van Prüm (M.G.H.S.S. 50) beskryf.

## Agtergrond 
In die 870s het die Frankiese Ryk 'n reeks verdelings geken wat dikwels in burgeroorlog uitgemond het. Hierdeur het die Karolingers die verdediging teen bedreigings van buite, soos die Wikings, die Sarasene en die Hongare verwaarloos. Die gebied wat nou Nederland en België vorm en sy omgewing word verskeie kere beset en geplunder: Gent in 879, Kortryk in 880, Elsloo en Aken in 881, Condé aan die Skelde 882, Amiens in 883, Leuven in 884. Die geloofwaardigheid van die Frankiese adel en die Karolingers wankel.

## Maastricht; slag aan die Geulrivier 
duimnael|Die Geul se monding in die Maas
In 891 kom die Wikings opnuut. Arnolf van Karintië  verblyf in Beiere waar hy oorlog teen die Slawe voer.  Hy stuur 'n leër na die noorde wat aan die Maas naby Maastricht hulle kamp wil opslaan. Die Wikings egter steek die rivier naby Luik oor en trek na die moerasse rondom Aken. Hulle dood iedereen wie hulle teenkom. Dit kom op 26 Junie tot 'n veldslag aan die Geulriviertjie in die huidige Suid-Limburg. Die Franke word verslaan en moet vlug. Sunzo die biskop van Mainz val in die slag.

## Slag aan die Dyle 
Arnolf is woedend en trek met 'n leër uit Beiere na wat toe Lotaringe genoem word. Die Wikings bou naby Leuven 'n versterking van hout en grond aan die Dylerivier. Hoewel die Franke gewoonlik as ruiters veg, beveel Arnolf sy mans te voet aan te val en die Wikings word vernietig. Na hierdie slag keer Arnolf na Beiere terug. Hierdie sukses is 'n keerpunt. Die Wikingaanvalle word minder hewig.

## Verwysings
Embrose Papier

**Embrose Papier** (gebore te Clanwilliam op 25 April 1997) is ’n Suid-Afrikaanse rugbyspeler wat op skrumskakel vir die Blou Bulle en die  in Superrugby speel.

Papier maak sy debuut vir die Springbokke teen Wallis op 2 Junie 2018 in Washington, D.C., op die ouderdom van 21.

## Eksterne skakels 
* SA rugby profiel 
* itsrugby.co.uk profiel
Akker van der Merwe

**Akker van der Merwe** (*17 Junie 1991, Vanderbijlpark) is ’n rugbyspeler wat voorheen vir die Natalse Haaie in die Curriebeker en die  in Superrugby op haker gespeel het. Akkers, soos hy alombekend staan, speel tans vir die Vodacom . Sy jonger broer is Duhan van der Merwe, die bekende vleuel wat vir Skotland se nasionale span uitdraf.

## Springbokloopbaan 
Van der Merwe maak sy debuut vir die Springbokke teen Wallis op 2 Junie 2018 in Washington, D.C., op die ouderdom van 26.

## Verwysings 
## Eksterne skakels 
*
* 
* Van der Merwe op itsrugby.co.uk
Thomas du Toit

**Thomas du Toit** (*5 Mei 1995, Kaapstad) is ’n rugbyspeler wat vir die Natalse Haaie in die Curriebeker en die  in Superrugby op stut speel. Hy was ook deel van Suid-Afrika se span tydens die Rugbywêreldbeker 2019.

## Springbokloopbaan 
Du Toit het sy debuut vir die Springbokke gemaak teen Wallis op 2 Junie 2018 in Washington, D.C., op die ouderdom van 23.

## Eksterne skakels 
* 
* Thomas du Toit op itsrugby.co.uk
Havard, Noord-Kaap

**Havard** is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika. 

## Verwysings
Ga-Ntatelang

**Ga-Ntatelang** is 'n landelike nedersetting wat 15 km noord van Kuruman geleë is in die Noord-Kaap, Suid-Afrika. 

## Bronne
Arichis II

duimnael|Tremissis van Arichis III|150px
**Arichis II** (of *Arechis*) 736 - 26 Augustus 787, Salerno was 758 – 787 hertog van Benevento.

Die laaste koning van die Langobarde wat in Pavia aan die mag kom (757) is Desiderius. Hy probeer om die hertogdomme in die suide, Spoleto en Benevento weer onder die Lombardiese kroon te vereen. Hulle hertoë probeer dit te verhoed deur die hulp van die pous en van Pepyn in te roep, maar Desiderius beset Spoleto en maak sy skoonseun Arichis hertog van Benevento.

duimnael|Die hertogdom Benevento in die 8ste eeu|links
Toe in 774 Desiderius se koninkryk deur Karel die Grote ingelyf word, verklaar Arichis homself onafhanklik met as titel *princeps gentis Langobardorum*. Hy probeer steun van die Bisantyne te kry as teenwig van die Frankiese invloed. Karel die Grote, gesteun deur pous Adrianus I, reageer met 'n veldtog teen Benevento (786-'87)  en beset Capua in 787. Arichis verskans hom in Salerno, maar moet sy tweede seun Grimoald as gyselaar na die Frankiese koning stuur, skatting betaal en Karel se koningskap van die Langobarde met 'n eed erken. Hy behou egter sy hertogdom. 

## Opvolging 
'n Maand voor sy eie dood sterf sy oudste seun Romoald. Arichis word daarom opgevolg deur sy tweede seun Grimoald III (788 – 806). Grimoald was nogtans nog gyselaar aan Karel se hof toe sy pa sterf en die pous wil nie dat Karel hom hertog laat word nie. Die volgende jaar besluit Karel nogtans Grimoald hertog te maak, maar Grimaols moet 'n eed van trou aflê en sy munte moet ook Karel vertoon.

## Gesin 
Hy het 'n dogter van Desiderius, Adelperga, getrou en hulle het vyf kinders gehad:

# Romoald *761/62 - 21 Julie 787
# Grimoald (III)  - April 806
# Gisulf
# Theoderada 
# Adelchisa

## Verwysings
Rotrude

**Rotrude** 775 – 6 Junie 810 was 'n Karolingiese prinses.

Sy was die dogter van Karel die Grote en Hildegard van Savoie (758 – 783).

Sy is veral bekend omdat in 781 keiserin Irene van Bisantium en haar pa ooreengekom het dat sy met Irene se seun sou trou. Sy was toe net 6 jaar oud. Die Griekse eunug Elissaeus is na Karel se hof gestuur om haar op haar toekomstige rol as keiserin voor te bereid. Hierdie toenadering tussen die twee groot ryke het nogtans probleme vir die pous beteken vanweë die Griekse ikonoklasme.  Pous Adrianus I het egter in 784 en 785 geprobeer hieroor ooreenstemming te bereik.

In 787 ontmoet Karel Bisantynse gesante in Capua waar hy probeer sy gesag oor die hertogdom Benevento te versterk. Die pous waarsku dat die Bisantyne 'n inval voorbereid om Adelchis op die Beneventynse troon terug te sit. Die Griekse hof wil dat Rotrud na Konstantinopel gestuur word, maar Karel weier en die betrekkings word verbreek. Einhard beweer dat die rede is dat Karel te lief is vir sy dogter en haar nie wil afstaan nie, maar die volgende jaar vind 'n Bisantynse inval plaas, saam met aanvalle van die Beiere en die Avare.

Rotrude het omtrent 794 met graaf Gauzelin van Neustrasië (~775-839) getrou en drie kinders gekry:
#Lodewyk van Poitou (796 – 867)
#Graaf Gauzelin van Maine (~800 - ?)
#Rorican van Arengua (808 - ?)

## Verwysings
Pavia

**Pavia** is 'n stad in Italië in die streek Lombardye 25 km suidelik van die stad Milaan aan die Ticinorivier. Dit is ook die hoofstad van die provinsie Pavia. 

In die tyd van die Romeinse Ryk heet die stad, nes die rivier, *Ticinum*. Dit is later die hoofstad van die koninkryk van die Langobarde en is bekend as *Papia*. In die 14de eeu word daar 'n universiteit gestig en die katedraal stam ook uit hierdie tyd.

Teenswoordig is Pavia 'n nywerheidstad met voedingsmiddele, chemie en tekstiel. In die omgewing word wyn verbou. Die *Certosa di Pavia* is 'n kartuiserklooster wat op 8km afstand lê en bekend is vir sy laatromaanse en gotiese boukuns.

## Bekende persone wat hier gebore is 
* Pous Johannes XIV (?-984), gebore als *Petrus Canepanova*
* Girolamo Cardano (1501-1576), wetenskaplike
* Filippo de Filippi (1814-1867), soöloog
* Luigi Cremona (1830-1903), wiskundige
* Felice Casorati (1835-1890), wiskundige
* Bruno Giorgi (1940-2010), voetballer  en afrigter
* Giovanni Lombardi (1969), wielrenner

## Bekende persone wat hier oorlede is 
* Boëthius (480-526), skrywer
* Dirk van Holland (?-1197), biskop

Aula magna-University-Pavia-Italy.jpg|Aula Magna van die universiteit
Sedibeng, Noord-Kaap

: *Nota*: Vir die distrik in Gauteng, sien **Sedibeng-distriksmunisipaliteit**

**Sedibeng** is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika. 

## Verwysings
Hertogdom Benevento

duimnael|Die hertogdom in die 8ste eeu
Die **hertogdom Benevento** was sowat 500 jaar lank 'n hertogdom in die suide van Italië, rondom die stad Benevento.

## Langobarde 
Die hertogdom is in 571 deur Zotto en sy Langobarde gestig. Dit het tot die inlywing van die koninkryk van die Langobarde in 774 'n deel van hierdie koninkryk gevorm, hoewel die hof in Pavia dikwels min invloed op die hertogdom gehad het. Toe Karel die Grote homself koning van die Langobarde gemaak het, het Arichis II homself onafhanklik verklaar, maar hy het aan Karel sy seun as gyselaar moet stuur. In die 9de eeu is die hertogdom verdeel tussen Benevento en Salerno en het onder invloed van die Sarasene gekom. In die 11de eeu is dit by die pouselike state ingelyf.

## Hertoë
Pakkies, KwaZulu-Natal

**Pakkies** of **Pakkies Farm** is 'n swart nedersetting in die Harry Gwala-distriksmunisipaliteit van KwaZulu-Natal, Suid-Afrika.

## Verwysings
Van Heerden-monument

Die **Van Heerden-gedenknaald** by Vanwyksdorp in die Klein Karoo herdenk kapt. B.M. van Heerden, die distrikskommandant van polisie op Oudtshoorn, wat daar in die uitvoering van sy pligte gesneuwel het.

Piet Matthyse, ‘n 37-jarige man met ‘n lang misdaadgeskiedenis, van die Ladismith-omgewing was ‘n voortvlugtige voor die gereg. In sy omswerwinge vanaf Johannesburg terug na die vir hom bekende Klein Karoo het hy op ‘n plaas by Willowmore ‘n geweer en ammunisie gesteel en op 22 Desember 1946 op ‘n plaas in die George-distrik ‘n egpaar koelbloedig vermoor. Op Maandag 30 Desember 1946 het ‘n soekgeselskap vir Matthyse teengekom. In die vuurgeveg het Van Heerden omgekom en is twee konstabels gewond. Matthyse het ook gewond geraak en boonop het sy geweer geweier. Hy is in Oktober 1947 in die rondgaande hof  in Oudtshoorn ter  dood veroordeel.

Hierdie gedenkteken lê afgeleë, naamlik aan die oostekant van die R327-pad en enkele kilometers suid van Vanwyksdorp. (Die R327 verbind die N2 by PetroSA wes van Mosselbaai  en die R62 wes van Ladismith via die Du Plessispas, Herbertsdale, die Gouritsrivier, die Cloetespas en Van Wyksdorp.)

## Bibliografie 
*Britz, André: Vanwyksdorp – notule van ‘n nostalgiese reis deur die tyd. Vanwyksdorp, 2011. 
*Lötter, Daniël: Die grootpad is 'n grondpad - 'n koffiekuier by Karoomense. Pretoria: Protea Boekhuis, 2020. 
*van Waart, Sue: Swartberg en sy mense. Pretoria: J.P. van der Walt, 1989.
Kransdraai

**Kransdraai** is 'n dorpie in die Harry Gwala-distriksmunisipaliteit van KwaZulu-Natal, Suid-Afrika.

## Sien ook 
* Griekwaland-Oos
* Lys van dorpe in Suid-Afrika

## Verwysings
Visegrád-groep

duimnael|**Visegrád-groep logo.**
Die **Visegrád-groep**, **Visegrád Vier**, of **V4** is 'n informele alliansie van vier Sentraal-Europese lidstate van die Europese Unie (EU), naamlik die Tsjeggiese Republiek, Hongarye, Pole en Slowakye. Die doelwit is om samewerking tussen die vier state op gebiede soos verdediging, kultuur, ekonomie en energievoorsiening asook hul integrasie in die EU te bevorder.

## Demografie 
Die Visegrád-groep het 'n gesamentlike bevolking van , wat indien dit 'n land was, die 22ste grootse ter wêreld en die 4de grootste in Europa (vergelykbaar met Frankryk, Italië, of die VK) sou wees. Die meeste inwoners woon in Pole (38 miljoen), gevolg deur die Tsjeggiese Republiek (bykans 11 miljoen), Hongarye (bykans 10 miljoen), en Slowakye (5.5 miljoen).

### Hoofstede 
* Boedapest (Hongarye): 1 759 407 inwoners (metro: 3 303 786)
* Warskou (Pole): 1 753 977 inwoners (metro: 3 105 883)
* Praag (Tsjeggiese Republiek): 1 267 449 inwoners (metro: 2 156 097)
* Bratislava (Slowakye): 432 801 inwoners (metro: 659 578)

### Ander belangrike stede 
* Pole: Krakow (762,448), Łódź (698,688), Wrocław (637,075), Poznań (541,561)
* Tsjeggiese Republiek - Brno (377,440), Ostrava (294,200), Pilsen (169,033) Liberec (102,562)
* Hongarye - Debrecen (203,914), Szeged (162,593), Miskolc (159,554), Pécs (145,985)
* Slowakye - Košice (240,688), Prešov (91,638), Žilina (81,515), Banská Bystrica (79,775)

## Roterende presidentskap 
, 2015]]

Die land wat die Groep se presidentskap hou, verander elke jaar:

## Huidige leiers 

File:Donald Tusk Włodzimierz Czarzasty Robert Biedroń (cropped).jpg| **Pole**Donald TuskEerste minister van Pole
File:Viktor Orbán 2018.jpg| **Hongarye**Viktor OrbánEerste minister van Hongarye
File:Andrej Babiš 2025 (cropped).jpg| **Tsjeggiese Republiek**Andrej BabišEerste minister van die Tsjeggiese Republiek
File:Robert Fico 2017.jpg| **Slowakye**Robert FicoEerste minister van Slowakye

## Verwysings 
## Eksterne skakels 
*
SweepSouth

**SweepSouth** is 'n Suid-Afrikaanse beginonderneming-aanlynplatform wat kliënte in staat stel om huishoudelike-skoonmaakdienste aanlyn te bestel. SweepSouth verbind skoonmakers met kliënte wat in dieselfde geografiese area is.

SweepSouth is in Junie 2014 deur die egpaar Aisha Pandor en Alen Ribic gestig en word deur hulle bedryf. 70% van skoonmakers wat op SweepSouth se platform geregistreer is, was werkloos. Skoonmakers verdien op SweepSouth 70%-80% van die totale fooi wat aan verbruikers gefaktureer word en verdien meer as twee maal die nasionale minimumloon. Nes Uber taxibestuurders en kliënte in staat stel om mekaar na afloop van 'n rit te gradeer, stel SweepSouth skoonmakers en kliënte in staat om terugvoer oor mekaar te gee.

SweepSouth word finansieel deur die waagkapitaalvoorsieners EdgeGrowth en Newton Partners gesteun. Die Suid-Afrikaanse DJ Black Coffee is ook 'n belegger.

## Eienaars 
Beide eienaars Aisha Pandor en Alen Ribi is alumni van die *500 Startups*-versneller in San Francisco. SweepSouth is die eerste Suid-Afrikaanse beginondernemings om aan hierdie program deel te neem.

## Bronne 
* 
* 
* 
* 
* 
* 
* 
* 
* 
* 
* 
* 

## Eksterne skakels 
*
Jolivet

**Jolivet** is 'n swart nedersetting in die Ubuhlebezwe Plaaslike Munisipaliteit, Harry Gwala-distriksmunisipaliteit van KwaZulu-Natal, Suid-Afrika.

## Verwysings
Rafael Márquez

**Rafael Márquez Álvarez** (gebore 13 Februarie 1979) is ’n Meksikaanse sokkerafrigter en voormalige speler wat as ’n verdediger gespeel het. Hy is tans die assistent-afrigter van die Mexikaanse nasionale span. Bynaam "El Káiser", na die Duitse verdediger Franz Beckenbauer, word hy beskou as die beste verdediger in Meksiko se geskiedenis en een van die beste Meksikaanse spelers van alle tye.

Márquez het sy loopbaan in 1996 by Atlas begin, waar hy in meer as 70 wedstryde gespeel het voordat hy in 1999 na Monaco in Frankryk verhuis het, waar hy die Ligue 1-titel gewen het. In 2003 het Márquez by Barcelona aangesluit en het hy die eerste Meksikaanse speler geword wat die klub verteenwoordig het. Hy het in meer as 240 wedstryde gedurende sewe seisoene vir die *Blaugrana* gespeel en talle eerbewyse gewen, insluitend vier La Liga-titels en twee UEFA Champions League-titels. In 2006 het hy die eerste Meksikaanse speler geword wat die Champions League gewen het toe Barcelona Arsenal in die eindstryd geklop het.

In 2010 het Márquez by New York Red Bulls in Major League Soccer aangesluit. Ná sy vrylating in 2012, het hy teruggekeer na Meksiko om vir León te speel, waar hy as kaptein die span gelei het na rugsteun-Liga MX-titels in 2013 en 2014. Márquez het daarna na Hellas Verona in die Italiaanse Serie A oorgeplaas. In 2015 het hy teruggekeer na sy jeugklub Atlas en in April 2018 sy aftrede uit sokker aangekondig.

Márquez is die vierde speler met die meeste wedstryde vir die Meksikaanse nasionale span, met 147 verskynings in sy loopbaan. In 2018 het hy een van slegs vier spelers geword wat aan vyf opeenvolgende Wêreldbekertoernooie deelgeneem het, saam met Antonio Carbajal, Lothar Matthäus, en Gianluigi Buffon. Hy het aan die toernooie van 2002, 2006, 2010, 2014, en 2018 deelgeneem. Hy is ook die Meksikaanse speler met die meeste Wêreldbeker-wedstryde met 19.

Met die nasionale span het Márquez die Konfederasiebeker in 1999 gewen, asook die 2003 en 2011 uitgawes van die CONCACAF Gold Cup.

## Verwysings 
## Eksterne skakels
Prešov

**Prešov** is 'n groot nedersetting in Slowakye. Dit is die derde grootste stad in Slowakye, met ongeveer 91&nbsp;352 inwoners.

duimnael|Historiese huise en St. Niklaas se kerk
duimnael|regs|Die Torysarivier in Prešov

duimnael|Die 49° breedtegraad word met hierdie monument aangedui.

## Geskiedenis 
Die stad is in die eerste helfte van die 12de eeu gestig. Deur die Mongoolse inval van 1241/42 het die streek ontvolk geraak en het die Hongaarse koning Bela IV Sakse genooi om die nedersetting opnuut te bevolk. In die 15de eeu word die stad tot koninklike vrystad verhef en word dit 'n belangrike handelstad wat aan die pad van Bisantium-Belgrado-Warskou lê.

## Verwysings
Žilina

**Žilina** is 'n nedersetting in Slowakye.

## Galery 

Lêer:Marianske_namestie_in_Zilina_(1).jpg|Kleurryke gewels aan die plein Mariánske námestie
Lêer:Žilina P5292133.jpg|Die plein Námestie Andreja Hlinku
Lêer:Žilina,_Budatínský_hrad_2024_(4).jpg|Budatínska veža (toring)
Lêer:Žilina P6062202.jpg|
Lêer:Zilina Financny palac.jpg|Beskermde monument in  Žilina
Mateusz Morawiecki

**Mateusz Morawiecki** (gebore 20 Junie 1968) is 'n Poolse politikus, historikus en ekonoom en sedert Desember 2017 die eerste minister van Pole. Hy dien voorheen in die kabinet van eerste minister Beata Szydło as adjunkpremier, minister van finansies, en minister van ontwikkeling. Voor sy politieke loopbaan het Morawiecki 'n uitgebreide sakeloopbaan, waartydens hy onder andere voorsitter van die Bank Zachodni WBK van 2007 tot en met sy verkiesing tot die Sejm in 2015 was.

## Biografie
Morawiecki word gebore in Wrocław as seun van die dissident en natuurkundige Kornel Morawiecki, wat in die jare 1982-1992 leier was van die ondergrondse beweging Strydende Solidariteit (*Solidarność Walcząca*) en later herhaaldelik aan presidentsverkiesings deelgeneem het. In die jare tagtig raak die jonge Morawiecki ook self aktief in die ondergrondse verset en word hy, mede vanweë die aktiwiteite van sy vader, veelvuldig gearresteer. Na hoërskool studeer hy van 1987 tot 1992 geskiedenis aan die Universiteit van Wrocław. In 1995 behaal hy 'n diploma in Besigheidsadministrasie aan die Ekonomiese Universiteit van Wrocław. Daarnaas volg hy postdoktorale opleiding aan die universiteite van Hamburg en Basel, asook aan die Northwestern-universiteit in die Verenigde State.

## Bronne
* "Kim jest kandydat na premiera Mateusz Morawiecki [SYLWETKA]". *gazetaprawna.pl*. 7 Desember 2017.
* "Oficjalna strona Prezydenta Rzeczypospolitej Polskiej / Aktualności / Nominacje / Prezydent powołał rząd". 16 November 2015. 

## Galery van staatsbesoeke 

Lêer:Mateusz Morawiecki i Theresa May.JPG|Morawiecki met Theresa May, Brussel, België 2017
Lêer:Emmanuel Macron i Mateusz Morawiecki.JPG|Morawiecki met Emmanuel Macron, Brussel, België 2017
Lêer:Premier Mateusz Morawiecki na szczycie premierów Grupy Wyszehradzkiej (26036436518).jpg|Morawiecki met leiers van die Visegrád-groep, Budapest, Hongarye 2018
Lêer:Petro Poroszenko i Mateusz Morawiecki.JPG|Morawiecki met Oekraïense president Petro Porosjenko, München, Duitsland 2018
Lêer:Mulatu Teshome with Mateusz Morawiecki in Warsaw - 2018 (40792938585).jpg|Morawiecki met Mulatu Teshome, Warskou, Pole 2018
|Morawiecki met Viorica Dăncilă, Warskou, Pole 2018
Andrej Babiš

**Andrej Babiš** (Tsjeggiese uitspraak: [ˈandrɛj ˈbabɪʃ]; gebore 2 September 1954) is 'n Tsjeggiese politikus wat tussen 6 Desember 2017 en 17 Desember 2021 eerste minister van Tsjeggië was. Voor dit was hy minister van finansies en van 2014 tot 2017 adjunk- eerste minister. Voor sy politieke loopbaan was hy 'n sakeman.

## Verwysings 
|-
T-klas duikboot

duimnael|regs|280px|HMS *Thorn*
Die **T-klas duikbote** was 'n klas diesel-elektriesaangedrewe duikbote van die Britse Vloot wat tydens die Tweede Wêreldoorlog en daarna diens gedoen het. Hierdie klas is bekend vir die HMS *Thetis*-ramp van 1939. Die klas is in die 1930's geskep om die O, P en R-klasse te vervang. Dit was die eerste Britse duikboot waar die brandstoftenks binne die romp was. Dit het die probleem van lekkende brandstoftenks uitgeskakel; lekkende brandstof laat 'n streep op die oppervlak van die see wat die duikboot se posisie weggee.

Die klas se ontwerp is grootliks beïnvloed deur die Londense Vlootooreenkoms van 1935 wat die grootte van duikbote en die aantal beperk het. Dit het byvoorbeeld 'n beperking geplaas op die fisiese grootte van die dieselenjins wat weer die duikboot se topspoed beïnvloed het. Die T-klas het twee ekstra torpedobuise gehad teenoor sy voorgangers. Die hele romp was ook gesweis; dus was die duikboot sterker en kon dieper duik. Daar was drie tipe dieselenjins geïnstalleer, *Admiralty*, *Vickers* en *MAN*. Toe die Tweede Wêreldoorlog uitbreek is *MAN* egter nie gebruik nie omrede dit 'n Duitse maatskappy is.

Een gros van die T-klas duikbote was toegerus met elf torpedobuise, een 20 mm lugafweerkanon en een 7,7 mm masjiengeweer.

## T-klas duikbote in aksie 
HMS *Tetrarch* het 'n handelskip in die Noordsee aangeval en word toe self die teiken van die skip se ondersteuningskepe. Hy duik tot op 120 m en bly daar vir 43 uur. HMS *Triton* het 'n Duitse konvooi aangeval en met 'n salvo van ses torpedo's tref hy die *Friedenau*, *Wigbert* en *V1507* waarin 900 Duitse seemanne sterf. HMS *Thistle* loods 'n onsuksesvolle aanval op *U-4* in April 1940 in die Noordsee; vier dae later verras *U-4* vir *Thistle* en kelder hom met sy hele bemanning aan boord.

HMS *Trenchant* vuur 'n volle salvo van agt torpedo's af op die Japannese kruiser *Ashigara*, vyf tref die kruiser en ruk die boeg oop wat 'n groot vuur veroorsaak voor hy sink. HMS *Truant* het skepe gekelder op die tuisfront, die Middellandse See asook die Verre Ooste. Hy het ongeveer 81 284 ton vyandelike skepe gesink. Voor dit was die *Truant* op pad terug vanaf Amerika waar dit 'n opgradering ondergaan het, toe hy 'n Noorweegse skip teëkom wat snaaks optree. Die *Truant* se kaptein ontdek toe dat die Noorweegse skip deur die Duitsers oorgeneem is en deur 'n klein bemanning bedyf word. Ook aan boord was oorlewendes van die SS *Braxby*.

In Februarie 1945 het die HMS *Tantalus* die langste patrollie van die Tweede Wêreldoorlog voltooi van 55 dae waarin die duikboot 18&nbsp;507 km afgelê het. In 1957 was die HMS *Thorough* die eerste duikboot wat rondom die wêreld gevaar het.

## Tegniese besonderhede 
## Bron 
* *THE ILLUSTRATED ENCYCLOPEDIA OF DESTROYERS FRIGATES & SUBMARINES*, Bernard Ireland and John Parker, 2015,
Peter Pellegrini

**Peter Pellegrini** is 'n Slowaakse politikus wat die president van Slowakye is. Hy dien tans as die Speaker van die Nasionale Raad sedert September 2023 en was van 2018 tot 2020 die eerste minister van Slowakye.

Pellegrini het ook gedien as die Minister van Gesondheid van Desember 2019 tot Maart 2020, adjunk-premier (2016–2018) en minister van Onderwys en Wetenskap (2014), sowel as twee jaar as speaker van die Nasionale Raad (2014–2016) deurgebring. . Hy was voorheen 'n lid van Direction – Social Democracy, het die party verlaat en medestigter en het Voice – Social Democracy sedert Junie 2020 gelei.

In Januarie 2024 het Pellegrini sy kandidatuur in die 2024 Slowaakse presidensiële verkiesing aangekondig. Hy het die tweede ronde op 6 April met 53% van die stemme gewen en is geskeduleer om op 15 Junie 2024 as die 6de president van Slowakye ingehuldig te word.

## Eksterne skakels
|-

|-

|-

|-
Edi Rama

**Edvin Kristaq "Edi" Rama** (gebore 4 Julie 1964) is 'n Albanese politikus, skilder, skrywer, en voormalige basketbalspeler en is sedert 2013 die 42ste eerste minister van Albanië en sedert Januarie 2019 die minister van buitelandse sake van daardie land. Rama dien sedert 2005 ook as voorsitter van die Sosialistiese Party van Albanië. 

Hy het voor sy verkiesing as eerste minister verskeie ander regeringsposte beklee. Hy is in 1998 aangestel as minister van kultuur, jeug, en sport, 'n pos wat hy tot en met 2000 beklee het. Hy word in 2000 as burgemeester van Tirana verkies en word in 2003 en 2007 herverkies.

In 2013 lei hy 'n koalisie van sentraal-linkse partye tot 'n oorwinning in die parlementêre verkiesing, en klop sodoende die sentraal-regse koalisie van die Demokratiese Party van Albanië se dienende eerste minister, Sali Berisha. Rama is in die verkiesing van 2017 tot 'n tweede termyn as eerste minister verkies.

|-

|-
Sali Berisha

**Sali Ram Berisha** (15 Oktober 1944–) is 'n Albanese kardioloog en politikus wat vanaf 1992 tot 1997 as President van Albanië en van 2005 tot 2013 as Eerste Minister van Albanië gedien het.

|-

|-

|-
Binali Yıldırım

**Binali Yıldırım** (; gebore 20 Desember 1955) is 'n Turkse politikus en speaker van die unikamerale nasionale vergadering van Turkye. Hy was die 27ste Eerste Minister van Turkye en is 'n voormalige leier van die Party vir Geregtigheid en Ontwikkeling (AKP).

|-

|-

|-

|-

|-

|-
Xcas

alt=Xcas|duimnael|Xcas
duimnael|Xcas kan differensiaalvergelykings oplos
**Xcas** (ook bekend as Giac) is 'n oopbronkode programbiblioteek wat gebruik word om berekeninge op die gebied van rekenaaralgebra te visualiseer, dit wil sê, Xcas is wiskundige sagteware.

Giac is 'n programbiblioteek geskryf in C++, wat in rekenaaralgebra-toepassings spesialiseer. As gevolg van die inkapseling as 'n alleenstaande biblioteek, kan dit ook maklik geïntegreer word in ander toepassings en na verskillende bedryfstelsels gestuur word. 'n Grafiese gebruikerskoppelvlak vir Giac is beskikbaar in die vorm van Xcas. Xcas is 'n gebruikerskoppelvlak vir Giac.

## OS 
Giac is beskikbaar vir die bedryfstelsels Microsoft Windows, Apple macOS en Linux / Unix.

## Kenmerke (uittreksels) 
Xcas kan tekenfunksiegrafieke insluit en vergelykings omskep.

* Vergelyking:  solve(vergelyking,x)
* Differensiaalrekening: diff(funksie,x)
* Integraalrekening: int(funksie,x)
* Differensiaalvergelyking: desolve(y'=k*y,y)

## Geskiedenis 
Giac is 'n oopbronprojek wat sedert 2000 deur Bernard Parisse en sy medewerkers ontwikkel is by Joseph Fourier Universiteit in Grenoble, Frankryk. Deur sy ervaring met die vorige projek "*Erable*" het Parisse "Xcas" en "Giac" geproduseer.

## Verwysings 
## Eksterne skakel 
* https://www-fourier.ujf-grenoble.fr/~parisse/giac.html
* http://www-fourier.ujf-grenoble.fr/~parisse/giac/cascmd_en.pdf
Aracaju

**Aracaju** is 'n munisipaliteit en hoofstad van die deelstaat Sergipe in Brasilië. Die stad is sowat 350&nbsp;km noord van Salvador da Bahia langs die kus van die Atlantiese Oseaan geleë en is 'n belangrike hawestad. Aracaju is in 1592 tydens die Portugese Ryk gestig en dien sedert 17 Maart 1855 as hoofstad van die Brasiliaanse deelstaat Sergipe. Die naam van die stad is 'n samestelling van "ara" ('n papegaaispesie) en "cajú" ('n vrug).

## Eksterne skakels 
*  Amptelike webwerf
Wie's Jou Poppie?

'''Wie's Jou Poppie?''' is 'n gewilde TV-program wat sedert 12 Julie 2017 op VIA (DStv kanaal 147) uitgesaai word. Die program word deur Melinda Bam aangebied.

Die voormalige Mej. Suid-Afrika is vasberade om te bewys sy is meer as net 'n poppie. Elke week pak Melinda en 'n gas 'n nuwe uitdaging aan.

Reeks 1 word Woensdae om 20:30 op VIA uigesaai.

Reeks 2 word Woensdae om 18:00 op VIA uitgesaai.

Reeks 3 word Vrydae om 17:30 op VIA uigesaai.

'''Wie's Jou Poppie?''' is ook aanlyn beskikbaar op DStv Now.

## Reekse 
## Episodes 
### Reeks 1 (2017) 
### Reeks 2 (2018) 
### Reeks 3 (2018)
Aloekop

**Aloekop** is 'n swart nedersetting in die Harry Gwala-distriksmunisipaliteit van KwaZulu-Natal, Suid-Afrika.

## Verwysings
Mamoratwe

**Mamoratwe** is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika. 

## Verwysings
Boyko Borisov

**Boyko  Metodiev Borisov** (, ; gebore 13 Junie 1959) is 'n Bulgaarse politikus en sedert 4 Mei 2017 die 50ste Eerste Minister van Bulgarye. Hy het reeds twee termyne in hierdie pos gedien, naamlik vanaf 2009 tot 2013 en vanaf 2014 tot Januarie 2017. Hy was vanaf 2005 tot 2009 die burgemeester van Sofia.

## Verwysings 
|-

|-

|-
Shisharivier

Die **Shisharivier** is 'n takrivier van die Shingwedzirivier in die Limpopoprovinsie in Suid-Afrika. 

## Oorsprong 
* 

## Monding 
* 

## Roete 
Vloei suidwaarts in die Krugerwildtuin
USS Triton (SSRN-586)

Die '*USS *Triton* (SSRN-586)*' was 'n kernaangedrewe duikboot van die Amerikaanse Vloot en die enigste in sy klas. Die duikboot het bekend geword toe dit onderwater reg rondom die aarde gevaar het in 60 dae en 21 ure. Die duikboot is op 19 Augustus 1958 te water gelaat en in diens gestel op 10 November 1959.

## Wêreldvaart 
*Triton* het begin met sy proefvaart (*shakedown*) onderwatertoer op 15 Februarie 1960, rigting suid Atlantiese Oseaan. Die duikboot arriveer by die Sint Petrus en Sint Paulus-argipel op 24 Februarie. Hier begin die onderwatertoer amptelik. Hiervandaan vaar die duikboot suidwaarts, om Kaap Hoorn en gaan weswaarts deur die Stille Oseaan. Die duikboot gaan verby die Filippyne, deur die Indonesiese argipels en kruis die Indiese Oseaan. Hulle vaar rondom die Kaap van Goeie Hoop en arriveer by die Sint Petrus en Sint Paulus-argipel op 10 April 1960, na 60 dae en 21 uur. Gedurende die tog het die duikboot die ewenaar vier keer gekruis. Die tog word onderwater voltooi tot by Groton, Connecticut wat op 10 Mei bereik word. Die roete was feitlik dieselfde wat Ferdinand Magellaan gevolg het.

## Tegniese besonderhede 
duimnael|links|320px|Sint Petrus en Sint Paulus-argipel vanuit die periskoop van USS *Triton* (1960)